Kuza ki kontisi dja tem 3 mês, dexa populason di Mindelo spantadu.
Un pastor di Igreja Ivangélika Baptista na ilha di Son Vicenti foi presu pamodi akusason ki sa mostraba el komu agrisor sexual di un adolescenti di 15 anu.
Kasu dja da otu volta kantu resultado di ixamis sai ki ta mostra ma vitima mê virgem. Pastor Atónio “Tony” Pinto ki staba presu, largadu kelora.
Ixami ginecológico fetu na vítima mostra mas adolescenti é virgen e ntom ka podi ser vitima di abusu sexual ku penetrason.
Juízo Krimi di Kumarka di Son Vicenti tra medida di prison priventivu, ki dadu antis na cidadon, António Pinto ki staba presu na Kadeia di Central akusadu di krimi di abusu sexual na dia 11 di Marsu.
Jornal Ocean Press fika ta sabi ma ixami ki realizadu na dia 13 di Maio ki gosi sta na mon di Juiz di instruson kriminal, ta mostra ma “ ka parse sinal di penetrason i ki hímen di kel supostu vitima ka sta mexedu”.
Pamodi keli, ki sa mostra ma vitima é virgem, Tribunal na analisa fatus ki ta mostra ma ka sta nada di abusu sexual, pa kumpri lei, pastor largadu na segunda -fera ki passa, dia 8, 13 hora.
Pastor prendedu sem antis fazedu un ixami di supostu vitima
Kuza é ki, kulpadu oh inocenti, Pastor António “Tony” Pinto fika três mês na kadia e sem prova konkretu kontra el.
Fonti ku ligason na prosesu fla Ocean Press “ alguen tem ki ta paga pa kela. Inkrivel mode kês ta poi alguen na kadia pamodi fazi un krimi di abusu sexual kontra menor sen teni un ixami sexual konkluidu.
“Ixami era pa fazeda dretu desdi komesu e Pastor podia ka serba presu. Pamodi desdi di primeru hora ê fla me ka fazi nada.”
Um fonti fla “ kel disison judicial li ta panha munti alguen di supresa, pamodi kantu kuza fika publiku, cidadon foi krucifikadu na prasa publika, sem direitu a principio di presunson di inocencia”,inda eh fla. “Tipo, Tribunal inda nem ka da dispaxu final, mas sin ki faladu di kasu alguns alguém di nos sociedadi kondenal. Pastor António odja si vida distruidu pamodi kel insinuason lli”.
Pa lembra ki na mês di Marsu, Pastor staba en prison preventivu, pamodi quexa ki dadu na pulicia Judiciaria ki fladu ma dja tinha 3 anos kê sa siduziba un adolescenti ku filme pornografiku i kê txiga di abusa sexualmente del.
Ocean Press
Noticia relacionado > LI
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn eng_Latn spa_Latn